EkBass/fiwiki-20250220-pages-articles huggingface dataset:
Parineeti Chopra

Parineeti Chopra (s. 22. lokakuuta 1988 Ambala, Haryana, Intia) on intialainen näyttelijä, joka työskentelee hindinkielisessä elokuvateollisuudessa. Hän teki ensiesiintymisensä romanttisessa komediassa Ladies vs Ricky Bahl (2011) ja voitti parhaan naistulokkaan Filmfare Awards -palkinnon. Kriitikot ylistivät hänen roolisuoritustaan romanttisessa draamassa Ishaqzaade (2012), mistä hän sai National Film Awards -erityismaininnan. Hän sai kehuja myös suorituksistaan menestyneissä romanttisissa komedioissa Shuddh Desi Romance (2013) ja Hasee Toh Phasee (2014). Myöhempiin menestyksiin kuuluivat komedia Golmaal Again (2017) ja sotadraama Kesari (2019). == Varhainen elämä ja yksityiselämä == Chopra syntyi hindulaiseen punjabiperheeseen Ambalassa Haryanan osavaltiossa. Hänen isänsä on liikemies ja äiti on kotirouva. Hänellä on kaksi veljeä. Näyttelijät Priyanka Chopra, Meera Chopra ja Mannara Chopra ovat hänen serkkujaan. Hän lähti 17-vuotiaana opiskelemaan Manchesterin yliopistoon Englantiin. Hän halusi sijoituspankkiiriksi Lontooseen, mutta valmistuttuaan palasi taantuman vuoksi Intiaan. Chopra meni naimisiin poliitikko Raghav Chadhan kanssa Udaipurissa 24. syyskuuta 2023. == Filmografia == Vuosi Elokuva Rooli Muuta 2011 Ladies vs Ricky Bahl Dimple Chaddha Parhaan naistulokkaan Filmfare Awards -palkinto Parhaan naissivuosan Filmfare Awards -ehdokkuus 2012 Ishaqzaade Zoya Qureshi National Film Awards -erityismaininta Parhaan naispääosan Filmfare Awards -ehdokkuus 2013 Shuddh Desi Romance Gayatri Parhaan naispääosan Filmfare Awards -ehdokkuus 2014 Hasee Toh Phasee Meeta Solanki 2014 Daawat-e-Ishq Gulrez ”Gullu” Qadir 2014 Kill Dil Disha 2016 Dishoom Muskaan Qureshi 2017 Meri Pyaari Bindu Bindu Shankarnarayanan Myös playback-laulaja laulussa ”Maana Ke Hum Yaar Nahin” 2017 Golmaal Again Khushi Bansal 2018 Namaste England Jasmeet Kaur 2019 Kesari Jeevani Kaur Myös playback-laulaja laulussa ”Teri Mitti” 2019 Jabariya Jodi Babli Yadav 2021 The Girl on the Train Mira Kapoor Sandeep Aur Pinky Faraar Sandeep ”Sandy” Kaur Walia Parhaan naispääosan Filmfare Awards -ehdokkuus Saina Saina Nehwal 2022 Code Name: Tiranga Durga Devi Singh / Ismat Uunchai Shraddha Gupta 2023 Mission Raniganj Nirdosh Kaur Gill 2024 Amar Singh Chamkila Amarjot Kaur == Televisio == Vuosi Ohjelma Rooli Muuta 2014 India’s Best Cinestars Ki Khoj Mentori Kykykilpailu 2014 Dor Ria Lyhytelokuva 2015 Man’s World Lääkäri Websarja == Lähteet == == Aiheesta muualla == * * Luokka:Intialaiset näyttelijät Luokka:Vuonna 1988 syntyneet Luokka:Elävät henkilöt
Turtles-mutanttikilpikonnat (1. tuotantokausi)

Teini-ikäisten mutanttininjakilpikonnien 1.kauden jaksokuvaukset. ==Jaksoluettelo== ===Turtle Tracks=== ===Enter the Shredder=== ===A Thing About Rats=== ===Hot Rodding Teenagers from Dimension X=== ===Shredder & Splintered=== ==Lähteet== * * Turtles -mutanttikilpikonnat IMDB:ssä, viitattu 24.9.2014 * Turtles -mutanttikilpikonnat TV.com:ssa , viitattu 24.9.2014 ==Aiheesta muualla== *Sarjan arvostelu Cinemassacre.com:issa (osa 1) *Sarjan arvostelu Cinemassacre.com:issa (osa 2) *Sarjan arvostelu Cinemassacre.com:issa (osa 3) Luokka:Teini-ikäiset mutanttininjakilpikonnat -sarjat Luokka:1987 Luokka:1988 Luokka:Tuotantokaudet
Kari Nisula

Kari Elias Nisula (s. 9. syyskuuta 1963 Oulu) on aktiiviuransa päättänyt suomalainen kiekonheittäjä. Hän edusti koko uransa ajan Oulun Pyrintöä ja hänen valmentajinaan toimivat hänen isänsä Alpo Nisula sekä Pentti Kahma. Kalevan kisoista Nisula saavutti kiekonheitossa kaksi hopeaa vuosina 1986 ja 1989 sekä pronssia vuonna 1990. Virallisissa kilpailuissa hän ei ole esiintynyt vuoden 1992 jälkeen. == Lähteet == Luokka:Suomalaiset kiekonheittäjät Luokka:Vuonna 1963 syntyneet Luokka:Elävät henkilöt
Ilkka Väänänen (juoksija)

Ilkka Juhani Väänänen (s. 25. maaliskuuta 1962 Hamina) on aktiiviuransa päättänyt suomalainen kestävyysjuoksija. Hän edusti vuodesta 1988 lähtien Lahden Ahkeraa ja vastasi itse omasta valmennuksestaan. Ulkoratojen SM- kisoista Väänänen voitti kultaa maratonilta vuonna 1990. Virallisissa kilpailuissa hän ei ole esiintynyt vuoden 1996 jälkeen. Urheilu-uransa ohella ja sen jälkeen Väänänen toimi valmentajana myös muille juoksijoille. == Lähteet == Luokka:Suomalaiset kestävyysjuoksijat Luokka:Vuonna 1962 syntyneet Luokka:Elävät henkilöt
Rannoch Moor

Rannoch Moor () on soinen nummiylänkö Skotlannin Ylämailla Loch Rannochin länsipuolella. Se sijaitsee Ylämaan, Perth ja Kinrossin sekä Argyll ja Buten hallintoalueilla. Rannoch Moor on runsaan 300 metrin korkeudessa meren pinnasta, kun ympäröivät vuoret kohoavat yli 900 metriin. Ylängön poikki etelästä pohjoiseen kulkee A82-maantie ja West Highland Railway. Don Rosan sarjakuvatarinoissa MacAnkan klaanin sukulinna Ankkapurha sijaitsee Rannochin nummella. == Lähteet == == Aiheesta muualla == Luokka:Skotlannin ylängöt
Turtles-mutanttikilpikonnat (2. tuotantokausi)

Teini-ikäisten mutanttininjakilpikonnien 2. kauden jaksokuvaukset. ==Jaksoluettelo== ===Return of the Shredder=== ===The Incredible Shrinking Turtles=== ===It Came from Beneath the Sewers=== ===The Mean Machines=== ===Curse of the Evil Eye=== ===The Case of the Killer Pizzas=== ===Enter The Fly=== ===Invasion of the Punk Frogs=== ===Splinter No More=== ===New York's Shiniest=== ===Teenagers from Dimension X=== ===The Cat Woman from Channel Six=== ===Return of the Technodrome=== ==Lähteet== * * * Turtles -mutanttikilpikonnat IMDB:ssä, viitattu 24.9.2014 * Turtles -mutanttikilpikonnat TV.com:ssa , viitattu 24.9.2014 ==Aiheesta muualla== *Sarjan arvostelu Cinemassacre.com:issa (osa 1) *Sarjan arvostelu Cinemassacre.com:issa (osa 2) *Sarjan arvostelu Cinemassacre.com:issa (osa 3) Luokka:Teini-ikäiset mutanttininjakilpikonnat -sarjat Luokka:1988 Luokka:Tuotantokaudet
Ilze Ose-Hlebovicka

Ilze Ose-Hlebovicka (s. 17. tammikuuta 1975 Riika, Latvian SNT, Neuvostoliitto) on latvialainen koripallovalmentaja ja akiiviuransa lopettanut koripalloilija. Ose-Hlebovicka pelasi kansainvälisen uran ja muun muassa suomalaisessa Tampereen Pyrinnössä kaudella 1993–1994.baskethotel.com Hän kuului Latvian naisten koripallomaajoukkueeseen vuosien 1999 ja 2007 EM- kilpailuissa. Hän on valmentanut muun muassa Latvian alle 18-vuotiaiden naisten maajoukkuetta.http://www.fibaeurope.com/coid_CexUOVkBGAEAQge0wVUxP1.articleMode_on.html == Lähteet == * Ilze Ose baskethotel.com === Viitteet === Luokka:Latvialaiset koripalloilijat Luokka:Latvialaiset koripallovalmentajat Luokka:Vuonna 1975 syntyneet Luokka:Elävät henkilöt
Anthems for the Rejected

Anthems for the Rejected on suomalaisen alternative metal -yhtye Aprilin toinen studioalbumi. Se julkaistiin syyskuussa 2008 levymerkillä Spinefarm Records. == Kappaleet == # # # # # # # # # # # # == Kokoonpano == * Hakim Hietikko – kitara, laulu * Janne Aulavuori – kitara, laulu * Mikko Merilinna – kitara, laulu * Maarik Leppä – basso * Kimmo Enroth – rummut == Arvostelut == * Desibeli.net: * Imperiumi: 7-/10 * Nyt.fi: Nyt.fi: Levyarvio * Soundi: Soundi: Levyarvio == Lähteet == == Aiheesta muualla == * * Anthems for the Rejected discogs.com -sivustolla Luokka:Aprilin albumit Luokka:Vuoden 2008 albumit
Jari Aaltonen

Jari Aaltonen (s. 20. marraskuuta 1965 Porvoon mlk)Jari Aaltonen Veikkausliiga Hall of Fame. Viitattu 21.9.2014. on suomalainen entinen jalkapalloilija. Hän oli pelipaikaltaan hyökkääjä. Aaltonen edusti urallaan muun muassa Ilvestä ja Tampereen Pallo-Veikkoja. Hän oli voittamassa Suomen mestaruuden vuonna 1994. Pääsarjaotteluita hänelle kertyi yhteensä 146, joissa hän teki 30 maalia. Aaltosen veli Mika oli myös jalkapalloilija. == Saavutukset == *Suomen mestaruus 1994 *I divisioonan maalikuningas 1986 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1965 syntyneet Luokka:Elävät henkilöt
Tidelines

Tidelines on suomalaisen alternative metal -yhtye Aprilin esikoisalbumi. Se julkaistiin helmikuussa 2007 levymerkillä Spinefarm Records. == Kappaleet == # # # # # # # # # # == Kokoonpano == * Mikko Merilinnaaka – kitara, piano * Hakim Hietikko – laulu * Jaakko Pulkki – basso, laulu * Mikko Huovila – rummut \+ * Tuukka Helminen – sello (kappale 10) === Tuotanto === * Tero Kinnunen – tuottaja, äänittäjä * Mika Jussila – masteroija == Arvostelut == * Imperiumi.net: Imperiumi.net: Levyarvio * Soundi: == Lähteet == == Aiheesta muualla == * * Luokka:Vuoden 2007 esikoisalbumit Luokka:Aprilin albumit Luokka:Tero Kinnusen tuottamat albumit
Sherry (kappale)

”Sherry” on Bob Gaudion kirjoittama ja The Four Seasons -yhtyeen esittämä kappale vuodelta 1962. Se oli samalla yhtyeen ensimmäinen listaykkönen Yhdysvaltain Billboard Hot 100 -listalla. Kappaleen nimi oli alun perin ”Terry”, ja myöhemmin kokeiltiin myös muotoja ”Jackie” ja ”Peri”. Lopullinen muoto ”Sherry” keksittiin tuottaja Bob Crewen hyvän ystävän tyttären Cheri Spectorin innoittamana. Kappaleessa on esillä yhtyeen tavaramerkki, Frankie Vallin falsettilaulu. == Lähteet == Luokka:Yhdysvaltalaiset musiikkikappaleet Luokka:Vuoden 1962 kappaleet Luokka:Billboard Hot 100 -listan ykköset
KSC Lokeren

Koninklijke Sporting Club Lokeren Oost-Vlaanderen eli KSC Lokeren on jalkapalloseura Lokerenin kaupungista. Seuran edustusjoukkue on parhaimmillaan ollut Belgian pääsarjassa toinen kaudella 1980–81. Belgian cupin seura on voittanut kahdesti 2011–2012 ja 2013–2014. Seura ajautui konkurssiin vuonna 2020. == Lähteet == Lokeren
Pyhän Marian kirkko (Auchindoir)

Pyhän Marian kirkko on skotlantilainen keskiaikainen kirkko, joka on yksi harvoista 1200-luvulta säilyneistä. Se oli käytössä vuoteen 1810, jolloin uusi kirkko rakennettiin lähistölle. Alkuvaiheessa se oli paikallisen mäkilinnan käytössä. Kirkon pohjoisseinässä oleva sakramenttikaappi on peräisin 1500-luvun alusta. == Lähteet == Luokka:Aberdeenshire Luokka:Skotlannin kirkot
Tiia Huuhka

Tiia Huuhka (s. 20. maaliskuuta 1986) on suomalainen aktiiviuransa lopettanut koripalloilija. Kaaron Roiman kasvatti Huuhka pelasi urallaan naisten SM- sarjaa Tampereen Pyrinnön ja BC Nokian joukkueissa yhteensä neljän kauden ajan. Huuhka oli hyvä heittäjä, sillä hänen kahden pisteen heittonsa onnistuivat SM-runkosarjassa keskimäärin 50,2-, kolmen pisteen heitot 42,1- ja vapaaheitot 89,7-prosenttisesti. Kaudella 2006–2007 Huuhka oli SM-runkosarjan tarkin kolmen pisteen heittäjä 48,5:n onnistumisprosentilla.baskethotel.com Huuhka valittiin kauden 2005–2006 päätteeksi naisten SM-sarjan vuoden tulokkaaksi.http://www.basket.fi/uutiset/kaikki_uutiset/?x122462=81891 == Lähteet == * Tiia Huuhka baskethotel.com === Viitteet === Luokka:Suomalaiset koripalloilijat Luokka:Vuonna 1986 syntyneet Luokka:Elävät henkilöt
Vortisismi

Vortisismi eli vortismi (< engl. vortex, 'pyörre') oli Englannissa Wyndham Lewisin johdolla 1914 syntynyt lyhytikäinen taidesuunta. Se muistutti futurismia ja etsi aiheensa konekulttuurin rytmisestä maailmasta. Vortisismin piiriin kuului paitsi maalaustaide, piirrostaide ja taidegrafiikka, myös kuvanveisto ja valokuvaus. Suuntaus esiteltiin Wyndham Lewisin Blast-lehden ensimmäisen numeron manifestissa vuoden 1914 heinäkuussa. Liikkeen synnyssä oli mukana Lewisin lisäksi myös muita Rebel Art Centren jäseniä. Lewis näki vortisismin itsenäiseksi vaihtoehdoksi kubismille, futurismille ja ekspressionismille. Hänen mukaansa vortisistit pyrkivät pyyhkimään Britanniasta kaikki viktoriaanisen ajan jäljet ja vapauttamaan maan sen lannistavasta menneisyyden perinteestä. Termi vortisismi oli runoilija Ezra Poundin keksimä: hän julisti vorteksin (pyörteen) maksimaalisen energian pisteeksi ja suurimman tehokkuuden edustajaksi. Vortisistit halusivat asettaa koneajan työnsä keskiöön, ja Blastin manifesto kehotti heitä täyttämään taiteensa "koneiden, tehtaiden, uusien ja laajempien rakennusten, siltojen ja tehtaiden muodoilla". He arvostelivat futuristeja liiallisesta "maalauksellisuudesta", melodramaattisuudesta ja mahtavuudesta. Lewis kumppaneineen tavoitteli liikkeen selkeää erottuvuutta futuristien sumean liikkeenkuvauksen sijaan, ja he käyttivät voimakkaita ääriviivoja. Vortisistit kiinnittivät futuristeista poiketen paljon huomiota myös koneellisen maailman pimeään puoleen, sen julmuuteen ja kovuuteen. Vortisistit toimivat vuosien 1914–1916 välillä. Heihin kuuluivat Wyndham Lewisin lisäksi muiden muassa Jessica Dismorr, Frederick Etchells, Henri Gaudier-Brzeska, William Roberts, Helen Saunders, Edward Wadsworth, Lawrence Atkinson, David Bomberg, Jacob Kramer ja Christopher Nevinson. Ensimmäinen maailmansota keskeytti liikkeen toiminnan, eikä se enää jatkanut sodan jälkeen. ==Lähteet== ==Aiheesta muualla== * vorticism.co.uk Luokka:Taidesuuntaukset Luokka:Yhdistyneen kuningaskunnan taide Luokka:1910-luku
Nina Hyvärinen

Nina Hyvärinen –nimisiä henkilöitä ovat: * Nina Hyvärinen, suomalainen balettitanssija ja baletin opettaja. * Nina Hyvärinen (o.s. Sandell), suomalainen koripalloilija
Władysław Dąbrowski

Władysław Dąbrowski (s. 21. syyskuuta 1947 Grodzisk Mazowiecki) on puolalainen entinen jalkapalloilija. Hän pelasi urallaan 166 ottelua Puolan liigassa Legia Varsovan ja Widzew Łódźin joukkueissa vuosina 1973–1980, tehden niissä yhteensä 53 maalia.Wladyslaw Dabrowski Player History. Viitattu 21.9.2014. Vuodet 1981–1984 Dąbrowski pelasi Suomessa I divisioonaa Oulun Työväen Palloilijoissa sekä Kajaanin Hakassa. Kaudella 1981 hän voitti maalikuninkuuden 26 maalillaan. Se pysyi Suomen toiseksi korkeimman sarjatason maaliennätyksenä vuoteen 2014 saakka, jolloin ennätyksen rikkoi FC Hakan Kalle Multanen. == Lähteet == Luokka:Puolalaiset jalkapalloilijat Luokka:Vuonna 1947 syntyneet Luokka:Elävät henkilöt
Joosef Exeteriläinen

Joosef Exeteriläinen () oli 1100-luvulla elänyt latinaksi kirjoittanut runoilija, joka asui Exeterissä, Englannissa. Hän lähti noin vuonna 1180 opiskelemaan Gelderniin, missä hän ystävystyi eliniäksi Guibertin kanssa, josta tuli myöhemmin Florennesin apotti. Heidän kirjeenvaihtoaan on säilynyt. Joosef Exeteriläisen tunnetuin runo on Troijan sodasta kertova De bello Troiano, joka käsittää kuusi kirjaa. Niistä suurin osa on kirjoitettu ennen vuotta 1183, mutta saatettu loppuun vuoden 1184 jälkeen. Lähtiessään Pyhään maahan kolmannelle ristiretkelle Joosefin ystävä, Canterburyn arkkipiispa Baldwin, suostutteli hänet mukaansa. Baldwinin kuoltua 1190 Joosef palasi kotiin. Hän kertoi ristiretkestä runossaan Antiocheis, josta on jäljellä vain katkelmia.Mortimer, Richard: Angevin England 1154-1258, s. 210. Oxford: Blackwell, 1994. ISBN 0-631-16388-3. Muutamia muita nyt jo kadonneita runoja on pantu hänen nimiinsä, mutta ei voida tietää, olivatko ne todellisuudessa hänen kirjoittamiaan. ==Lähteet== ==Kirjallisuutta== * * * * Luokka:Englantilaiset runoilijat Luokka:1100-luvulla syntyneet Luokka:Ristiretkeläiset Luokka:Exeter Luokka:Kuolinvuosi tuntematon
Nina Hyvärinen (koripalloilija)

Nina Hyvärinen (o.s. Sandell, s. 25. joulukuuta 1980 NokiaAamulehti 27.12.2014, s. A46–A47) on suomalainen koripalloilija. == Urheilu-ura == Kankaantaan Kisan kasvatti Hyvärinen pelasi naisten SM-sarjassa yhdeksän kautta edustaen Tampereen Pyrintöä, BC Nokiaa ja hetken ajan Forssan Alkua, jossa hän sai SM-pronssia kaudella 2001–2002. Hänet valittiin Naisten I-divisioonan vuoden pelaajaksi vuosina 2010 ja 2012. Kesällä 2004 Hyvärinen siirtyi Tampereen Pyrintöön.http://www.basket.fi/uutiset/kaikki_uutiset/?x122462=61164 Hyvärinen, tyttönimeltään Sandell, piti välivuoden kaudella 2005–2006 saatuaan lapsen.http://www.basket.fi/uutiset/kaikki_uutiset/?x122462=82332 Hän teki naisten SM-sarjaan palanneen BC Nokian kanssa pelaajasopimuksen kaudeksi 2012–2013.http://www.basket.fi/uutiset/kaikki_uutiset/?x122462=12844490 Syksyllä 2013 Hyvärinen lopetti uransa, ja BC Nokia luopui SM- sarjapaikastaan.http://m.aamulehti.fi/urheilu/pelaajapula-pakotti-bc-nokian- luopumaan-naisten-liigapaikasta?v=2 Syksyllä 2014 Hyvärinen palasi BC Nokian I-divisioonajoukkueeseen. == Yksityiselämä == Hyvärisen pikkuveli Sami Sandell on pelannut jääkiekkoa, ja lisäksi sisarussarjaan kuuluu Ninaa kolme vuotta vanhempi Toni-isoveli. Hyvärinen on naimisissa koripallovalmentaja Antti Hyvärisen kanssa. Heillä on kaksi poikaa.http://www.basket.fi/uutiset/kaikki_uutiset/?x122462=81816 Ammatikseen Hyvärinen on työskennellyt suunnittelijana Nokian Renkailla. == Lähteet == * Nina Hyvärinen baskethotel.com * === Viitteet === Luokka:Suomalaiset koripalloilijat Luokka:Vuonna 1980 syntyneet Luokka:Elävät henkilöt
Nykytaiteen museo

Nykytaiteen museo: * Nykytaiteen museo Kiasma * Nykytaiteen museo – Montsoreaun linna * Tampereen nykytaiteen museo * Emma (taidemuseo) * Ars Aevi * Solomon R. Guggenheim -museo * Astrup Fearnleyn nykytaiteen museo
Pariisin koulukunta

Pariisin koulukunta () oli modernin taiteen koulukunta, joka vaikutti Pariisissa noin vuodesta 1900 aina 1960-luvulle saakka. Se muodostui kaupungissa vaikuttaneista ranskalaisista ja ulkomaalaisista taiteilijoista, joihin lukeutui taidemaalarien lisäksi kuvanveistäjiä sekä myös joitakin muiden alojen tekijöitä. Koulukunnan keskus oli aluksi Montmartren alueella, mutta siirtyi jo 1910-luvulla Montparnassen kaupunginosaan. Merkittävimpiä Pariisin koulukunnan taiteilijoita olivat muun muassa Pablo Picasso, Marc Chagall ja Henri Matisse.School of Paris The Metropolitan Museum of Art. Viitattu 22.9.2014. Suomessa Pariisin koulukunnan teoksia oli ensimmäistä kertaa esillä tiettävästi vuonna 1951, jolloin Helsingin taidehallissa nähtiin Nykytaide ry:n tuottamana Pohjoismaita kiertänyt näyttely Klar Form.Klar Form Suomen kuvataiteen bibliografia. Viitattu 22.9.2014. Sillä oli ratkaiseva merkitys abstraktin taiteen sekä konstruktivismin läpimurtoon Suomessa.Maire Gullichsen (1907 – 1990) Porin taidemuseo. Viitattu 22.9.2014. == Lähteet == == Aiheesta muualla == *Ecole de Paris – School of Paris -verkkosivusto (englanniksi) Luokka:Taiteilijaryhmät Luokka:Ranskan taide Luokka:Pariisin historia
Ian Harding

Ian Harding (s. 16. syyskuuta 1986) on yhdysvaltalainen näyttelijä, joka tunnetaan parhaiten roolistaan Ezra Fitzinä ABC:n televisiosarjassa Valehtelevat viettelijät. Harding syntyi Heidelbergissä Saksassa yhdysvaltalaiseen sotilasperheeseen. Muutama vuosi hänen syntymänsä jälkeen perhe muutti Virginiaan. Hän innostui teatterista ja opiskeli näyttelemistä Carnegie Mellon -yliopistossa.http://abcfamily.go.com/shows/pretty-little- liars/cast/ezra-fitz Vuodesta 2010 alkaen Harding on esittänyt englanninopettaja Ezra Fitziä Valehtelevissa viettelijöissä. Hän on saanut roolistaan muun muassa useita Teen Choice -palkintoja. Valehtelevien viettelijöiden lisäksi Harding on esiintynyt esimerkiksi elokuvassa Adventureland ja televisiosarjassa NCIS: Los Angeles. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1986 syntyneet Luokka:Elävät henkilöt
Kymppi-Matkat

Kymppi-Matkat Oy oli suomalainen vuonna 1986 perustettuKymppi-Matkat Oy, YTJ Yritys- ja yhteisötietojärjestelmä. Viitattu 22.9.2014. matkanjärjestäjä, jonka omisti vuosina 1991–1997 turkkilainen Tursem A.S.WOW Data Entry: Kymppi - Matkat O.Y., Who Owns Whom in the Global Travel and Tourism Industry 2002. Viitattu 22.9.2014. Kymppi-Matkat ja muut Tursemin tytäryhtiöt menivät konkurssiin 1997 emoyhtiön kaaduttua.Seppo, Eljas: Kymppi-Matkat teki voittoa kolme vuotta, Kauppalehti 7.10.1997 , sivu 6. Viitattu 22.9.2014. Tuolloin yli 17 000 matkailijaa jäivät pulaan eri matkakohteissa, ja monet suuret matkanjärjestäjät tulivat lentokonekapasiteettinsa avulla apuun matkailijoiden kotiuttamiseksi.Matkailuhistoriaa , Finnmatkat. Viitattu 22.9.2014. Tursemin vaikeudet alkoivat Ruotsista, jossa ryhmän lentoyhtiö Sunways joutui lentokieltoon taloudellisten ja teknisten syiden takia.Matkatoimistojen asiakkaiden edut turvattu hyvin Suomessa, Turun Sanomat 7.10.1997. Viitattu 22.9.2014.WOW Data Entry: Sunways Airlines, Who Owns Whom in the Global Travel and Tourism Industry 2002. Viitattu 22.9.2014. Tursemin olivat perustaneet vuonna 1985 Haluk Semiz ja Nedim Gürbüz.WOW Data Entry: Tursem A.S. , Who Owns Whom in the Global Travel and Tourism Industry 2002. Viitattu 22.9.2014. Palvelualojen ammattiliitto haastoi Kymppi-Matkat oikeuteen muun muassa 58 oppaan saamatta jääneiden 1,4 miljoonan markan palkkarästien vuoksi. Oikeuden vuonna 2001 antaman päätöksen mukaan Kymppi-Matkoja ei voitu pitää oppaiden varsinaisena työnantajana, koska oppaat olivat solmineet työsuhteen samaan Tursem-konserniin kuuluneen Marrell Guidingin kanssa eikä Kymppi-Matkoilla ollut Marrell Guidingiin käskyvaltaa.Kymppi-Matkat selvisi korvaussyytteistä, Yle Uutiset 31.8.2001. Viitattu 22.9.2014. Nykyisin Kymppi-Matkat on Litus Oy:n aputoiminimi.Litus Oy, YTJ Yritys- ja yhteisötietojärjestelmä. Viitattu 22.9.2014. ==Lähteet== Luokka:Entiset suomalaiset matkatoimistot
Sunways

Sunways oli turkkilais-ruotsalainen tilauslentoyhtiö, joka muodostui sisaryhtiöistä Sunways Airlines AB (SWY) ja Sunway Intersun Havacilik Anonim Sirketi (SWW). Ne omisti turkkilainen vuosina 1985–1997 toiminut matkanjärjestäjä Tursem S.A. Lentoyhtiö Sunways aloitti toimintansa vuonna 1995 mutta joutui Ruotsissa lentokieltoon 1997.Matkatoimistojen asiakkaiden edut turvattu hyvin Suomessa, Turun Sanomat 7.10.1997. Viitattu 22.9.2014. Siitä alkaneet vaikeudet veivät koko Tursem-konsernin konkurssiin 1997. Tursem omisti Suomessa Kymppi-Matkat Oy:n ja Ruotsissa Expressresor AB:n.Kalles’ Turkish charter and cargo airline-fleetsWOW Data Entry: Tursem A.S. Konkurssissa yli 17 000 matkailijaa jäi pulaan eri matkakohteissa, ja monet suuret matkanjärjestäjät tulivat lentokonekapasiteettinsa avulla apuun matkailijoiden kotiuttamiseksi.Matkailuhistoriaa , Finnmatkat. Viitattu 22.9.2014. == Kalusto == Turkista käsin toimineella Sunway Intersun Havacilik -yhtiöllä oli käytössään neljä MD-83-matkustajakonetta. Ruotsista käsin toimineella sisaryhtiöllä oli käytössään neljä Boeing 757-200 -lentokonetta.Sunways Airlines' Fleet at airfleets.net Lokakuussa 1996 yhtiön lentokone joutui vaaratilanteeseen KajaaninVaaratilanne Kajaanin lentoasemalla 1.10.1996, Tutkintaselostus B 11/1996 L, Onnettomuustutkintakeskus. Viitattu 22.9.2014. ja huhtikuussa 1997 Joensuun lentoasemalla.Vaaratilanne Joensuun lentoasemalla 11.4.1997, Tutkintaselostus B 5/1997 L, Onnettomuustutkintakeskus. Viitattu 22.9.2014. ==Lentokohteet== ===Ruotsi=== *Arlanda, Tukholma, Göteborg, Örebro, Uumaja, Luulaja, Sundsvall, Malmö, Jönköping, Visby, Västerås, Nyköping ===Thaimaa=== *Phuket ===Turkki=== *Istanbul, Antalya, Izmir, Dalaman ===Yhdistyneet arabiemiirikunnat=== *Dubai ===Intia=== *Goa ===Suomi=== *Helsinki-Vantaa, Oulu, Kokkola, Turku, Tampere, Jyväskylä, Joensuu, Kajaani ===Norja=== *Oslo, Bergen, Tromssa, Trondheim, Stavanger, Kirkenes ===Tanska=== *Kööpenhamina, Aalborg, Billund, Esbjerg, Karup ===Kreikka=== *Korfu, Rodos, Heraklion, Samos ===Espanja=== *Las Palmas, Teneriffa, Fuerteventura, Arrecife,Mallorca ===Kenia=== *Mombasa ===Tunisia=== *Monastir ===Egypti=== *Sharm el-Sheikh ==Lähteet== ==Aiheesta muualla== *Sunways-logo Luokka:Entiset ruotsalaiset lentoyhtiöt Luokka:Turkkilaiset lentoyhtiöt
FS Lieutenant de vaisseau Lavallée (F790)

Lieutenant de vaisseau Lavallée (runkonumero F790) oli Ranskan laivaston vuonna 1980 palvelukseen otettu D’Estienne d’Orves -luokan korvetti (). == Valmistus == Alus tilattiin Lorientin laivastontelakalta, missä köli laskettiin 30. marraskuuta 1977. Se laskettiin vesille 12. toukokuuta 1979 ja otettiin palvelukseen 9. lokakuuta 1980.Marine Militaire - Lieutenant de vaisseau Lavallée == Palvelus == Alus poistettiin palveluksesta 2. heinäkuuta 2018.ouest-france.fr == Lähteet == * === Viitteet === Luokka:D'Estienne d'Orves-luokan korvetit
FS Commandant L'Herminier (F791)

Commandant L'Herminier (runkonumero F791) oli Ranskan laivaston 1986 palvelukseen otettu D’Estienne d’Orves -luokan korvetti (). == Valmistus == Alus tilattiin Lorientin laivastontelakalta, missä köli laskettiin 29. toukokuuta 1979. Se laskettiin vesille 7. maaliskuuta 1981 ja otettiin palvelukseen 19. tammikuuta 1986.Marine Militaire - Commandant de L'Herminier == Palvelus == Alus poistettiin palveluksesta 7. heinäkuuta 2018.ouest- france.fr == Lähteet == * === Viitteet === Luokka:D'Estienne d'Orves-luokan korvetit
FS Premier maître L'Her (F792)

Premier maître L'Her (runkonumero F792) on Ranskan laivaston 1981 palvelukseen otettu D’Estienne d’Orves -luokan korvetti (). == Valmistus == Alus tilattiin Lorientin laivastontelakalta, missä köli laskettiin 15. joulukuuta 1978. Se laskettiin vesille 28. kesäkuuta 1980 ja otettiin palvelukseen 5. joulukuuta 1981.Marine Militaire - Premier maître L'Her == Palvelus == Alus oli 2014 aktiivipalveluksessa. == Lähteet == * === Viitteet === Luokka:D'Estienne d'Orves-luokan korvetit Luokka:Ranskalaiset Persianlahden sodan sotalaivat
FS Commandant Blaison (F793)

Commandant Blaison (runkonumero F793) on Ranskan laivaston 1982 palvelukseen otettu D’Estienne d’Orves -luokan korvetti (). == Valmistus == Alus tilattiin Lorientin laivastontelakalta, missä köli laskettiin 15. marraskuuta 1979. Se laskettiin vesille 7. maaliskuuta 1981 ja otettiin palvelukseen 28. huhtikuuta 1982.Marine Militaire - Commandant Blaison == Palvelus == Alus oli 2014 aktiivipalveluksessa. == Lähteet == * === Viitteet === Luokka:D'Estienne d'Orves-luokan korvetit
FS Enseigne de vaisseau Jacoubet (F794)

Enseigne de vaisseau Jacoubet (runkonumero F794) on Ranskan laivaston 1982 palvelukseen otettu D’Estienne d’Orves -luokan korvetti (). == Valmistus == Alus tilattiin Lorientin laivastontelakalta, missä köli laskettiin 8. heinäkuuta 1980. Se laskettiin vesille 26. syyskuuta 1981 ja otettiin palvelukseen 23. lokakuuta 1982.Marine Militaire - Enseigne de vaisseau Jacoubet == Palvelus == Alus oli 2014 aktiivipalveluksessa. == Lähteet == * === Viitteet === Luokka:D'Estienne d'Orves-luokan korvetit
FS Commandant Ducuing (F795)

Commandant Ducuing (runkonumero F795) on Ranskan laivaston 1983 palvelukseen otettu D’Estienne d’Orves -luokan korvetti (). == Valmistus == Alus tilattiin Lorientin laivastontelakalta, missä köli laskettiin 1. lokakuuta 1980. Se laskettiin vesille 26. syyskuuta 1981 ja otettiin palvelukseen 17. maaliskuuta 1983.Marine Militaire - Commandant Ducuing == Palvelus == Alus oli 2014 aktiivipalveluksessa. == Lähteet == * === Viitteet === Luokka:D'Estienne d'Orves-luokan korvetit Luokka:Ranskalaiset Persianlahden sodan sotalaivat
FS Commandant Birot (F796)

Commandant Birot (runkonumero F796) on Ranskan laivaston 1984 palvelukseen otettu D’Estienne d’Orves -luokan korvetti (). == Valmistus == Alus tilattiin Lorientin laivastontelakalta, missä köli laskettiin 23. maaliskuuta 1981. Se laskettiin vesille 22. toukokuuta 1982 ja otettiin palvelukseen 14. maaliskuuta 1984.Marine Militaire - Commandant Birot == Palvelus == Alus oli 2014 palveluksessa. == Lähteet == * === Viitteet === Luokka:D'Estienne d'Orves-luokan korvetit
Alma Tour

Alma Tour () oli bulgarialainen vuonna 1991 perustettu matkatoimisto, joka toimi myös Suomessa vuodesta 2008 konkurssiinsa 2011 asti. Sillä oli myös oma tilauslentoyhtiö Alma Tour Fly, jonka kalustona oli Airbus-koneita.Alma Tour, Rantapallo. Viitattu 22.9.2014. Vuonna 2001 Alma Tour alkoi laajentua Bulgariasta Pietariin ja Moskovaan ja sitten Ukrainaan, Latviaan, Liettuaan ja Viroon. Suomeen Alma Tour tuli keväällä 2008.Alma Tour , Kuumat matkat. Viitattu 24.9.2014. Syyskuussa 2011 noin tuhat turistia, valtaosin venäläisiä, jäi jumiin Bulgariaan Alma Tourin vaikeuksien vuoksi.Bulgaria's Notorious Alma Tour Officially Bankrupt, Novinite.com 16.2.2012. Viitattu 22.9.2014. Joukossa oli myös suomalaisia, jotka lennätettiin kotiin Suomen kuluttajaviraston kustannuksella.Alma Tour konkurssiin, Uusi Suomi 5.10.2011. Viitattu 22.9.2014. Alma Tourin päävelkojat olivat Bulgarian Commercial Corporate Bank (Корпоративна търговска банка, 15 miljoonaa euroa) ja tilauslentoja hoitanut Bulgaria Air (3,6 miljoonaa euroa). Alma Tour omisti hotelleja Mustanmeren rannalla ja Banskon vuoristokohteessa.Alma Tour suspends operations , Sofia Echo 20.9.2011. Viitattu 22.9.2014. Alma Tour teki Suomesta valmismatkoja Bulgarian ohella muun muassa Egyptiin, Maltaan ja Dubaihin.Matkatoimisto Alma Tour konkurssiin , Turun Sanomat 5.10.2011. Viitattu 22.9.2014.Matkaoppaisiin uusi pomo, Iltalehti 13.4.2011. Viitattu 22.9.2014. Alma Tour tuli Suomessa tunnetuksi Matkaoppaat-tositelevisiosarjan kolmannella tuotantokaudella, jolloin sen päähenkilöinä esiintyivät Alma Tourin oppaat Bulgarian Sunny Beachillä. ==Lähteet== Luokka:Matkatoimistot
FS Commandant Bouan (F797)

Commandant Bouan (runkonumero F797) on Ranskan laivaston 1984 palvelukseen otettu D’Estienne d’Orves -luokan korvetti (). == Valmistus == Alus tilattiin Lorientin laivastontelakalta, missä köli laskettiin 12. lokakuuta 1981. Se laskettiin vesille 23. huhtikuuta 1983 ja otettiin palvelukseen 31. lokakuuta 1984.Marine Militaire - Commandant Bouan == Palvelus == Alus oli 2014 palveluksessa. == Lähteet == * === Viitteet === Luokka:D'Estienne d'Orves- luokan korvetit
Kuningattaren rakastaja

Kuningattaren rakastaja (Der Favorit der Königin) on Franz Seitzin ohjaama mustavalkoinen mykkäelokuva vuodelta 1922. Elokuvan käsikirjoitus perustuu Georg Hirschfeldin näytelmään Das zweite Leben.Deutsche Historische Museum viitattu 22.9.2014 Elokuvan ensi-ilta Suomessa oli 14. lokakuuta 1924 Helsingissä elokuvateatteri Unionissa. viitattu 22.9.2014 == Näyttelijät == (DHM:n näyttelijäluettelo on laajempi kuin Imdb:n luettelo) == Lähteet == Luokka:Saksalaiset mykkäelokuvat Luokka:Saksalaiset mustavalkoelokuvat Luokka:Näytelmiin perustuvat elokuvat Luokka:Vuoden 1922 saksalaiset elokuvat
Franz Seitz (vanhempi)

Franz Seitz (14. huhtikuuta 1887 München, Saksa – 7. maaliskuuta 1952 Schliersee, Länsi-SaksaFilmportal.de Name) oli saksalainen elokuvaohjaaja ja käsikirjoittaja. Hän ohjasi kuutisenkymmentä elokuvaa vuosina 1920–1951. Hän oli myös näyttelijä ja hänellä oli hänen omaa nimeään kantava tuotantoyhtiö. Hänen poikansa Franz Seitz (Georg Laforet) (1920–2006) oli elokuvatuottaja. ==Filmografia== Ohjaukset, osassa myös käsikirjoitus * Der Herr mit der Dogge 1918 * Verlorenes Spiel 1919 * Die Gemeinde von Sankt Helena und ihr Kaplan 1919 * Die sterbende Salome 1919 * Prinz Keo. Der Raub der Mumie 1919 * Der letzte Schuß 1920 * Das Ende des Abenteurers Paolo de Caspado 1920 * Der bayerische Hiasel 1920 * Das ausgeschnittene Gesicht 1920 * Die Vermummten 1920 * Das Milliardentestament 1920 * Der Ausgestoßene 1921 * Tom Mürger, der Bankräuber 1921 * Die Flucht ins Jenseits oder Die dunkle Gasse von New York 1921 * Jägerblut 1922 * Kuningattaren rakastaja (Der Favorit der Königin) 1922 * Des Kaisers alte Kleider 1923 * Die blonde Hannele 1924 * Der Weg zu Gott 1924 * Die abenteuerliche Hochzeit 1925 * Das Parfüm der Mrs. Worrington 1925 * Dein Begehren ist Sünde ... 1925 * Der Jäger von Fall 1926 * Heimliche Sünder 1926 * Marccos tollste Wette 1926 * Ich habe im Mai von der Liebe geträumt 1927 * Arme kleine Colombine 1927 * Hinter Klostermauern 1928 * Der Weiberkrieg 1928 * Almenrausch und Edelweiss 1928 * Links der Isar - rechts der Spree 1929 * Der fidele Bauer 1929 * Siveä sulotar (Die keusche Kokette) 1929 * Bruder Bernhard 1929 * Der Herrgottschnitzer von Oberammergau 1930 * Der Jäger von der Riß. Der Schuß im Morgengrauen 1930 * Glühende Berge - Flammendes Herz 1930 * Die Mutter der Kompagnie 1931 * Der Schützenkönig 1932 * Wenn dem Esel zu wohl ist... 1932 * Ein Kuß in der Sommernacht 1933 * S.A.-Mann Brand 1933 * Der Meisterdetektiv 1933 * Die blonde Christl 1933 * Achtung! Wer kennt diese Frau? 1934 * Die Frauen vom Tannhof 1934 * Zwischen Himmel und Erde 1934 * Bei der blonden Kathrein 1934 * Mit dir durch dick und dünn 1934 * Der Kampf mit dem Drachen 1935 * Die Jugendsünde 1936 * Es waren zwei Junggesellen 1936 * Du kannst nicht treu sein 1936 * Der ahnungslose Engel 1936 * So weit geht die Liebe nicht 1937 * IA in Oberbayern 1937 * Die Pfingstorgel 1938 * Skandal um den Hahn 1938 * Hochzeit mit Hindernissen 1939 * Das jüngste Gericht 1940 * Der Mann aus Zelle 19 1922 * Die Erbin vom Rosenhof 1942 * Der letzte Schuß 1951 ==Lähteet== Luokka:Vuonna 1887 syntyneet Luokka:Vuonna 1952 kuolleet Luokka:Saksalaiset elokuvaohjaajat Luokka:Saksalaiset elokuvakäsikirjoittajat
Franz Seitz

Franz Seitz tarkoittaa seuraavia: * Franz Seitz (1887–1952), saksalainen elokuvaohjaaja ja -tuottaja * Franz Seitz, Georg Laforet, (1920–2006), saksalainen elokuvaohjaaja ja -tuottaja * Franz Seitz, saksalainen elokuvayhtiö
João Coutinho -luokka

Joõa Coutinho -luokka on Portugalin laivaston kuuden 1970-luvun alussa valmistetun aluksen muodostama korvettiluokka, jotka sijoitettiin alun perin Portugalin Afrikan siirtomaihin. Alukset suunnitteli Rogério de Oliveira. Siirtomaasotien vuoksi ne piti saada nopeasti palvelukseen ja alukset tilattiin ulkomailta. Kuudesta tilatusta aluksesta kolme tilattiin Saksasta Blohm + Vossilta ja loput Espanjasta Empresa Nacional Bazánilta. Kaikki tilatut alukset laskettiin vesille 1970-1971. Vuodesta 1970 alkaen aina siirtomaasotien loppuun vuonna 1975 alukset valvoivat Angolan, Mozambikin, Guinean ja Kap Verden rannikoita sekä tukivat maajoukkoja. Siirtomaiden itsenäistyttyä alukset siirrettiin Portugaliin ja ne aloittivat vesialueiden valvonnan. Alustyyppi on ollut suunnittelun perustana useille muille aluksille kuten Portugalin Baptista de Andrade -luokalle, Espanjan, Marokon ja Egyptin käytössä oleville Descubierta-luokan korveteille, Argentiinan Espora-luokalle sekä Ranskan, Argentiinan ja Turkin käytössä olevalle D'Estienne d'Orves -luokan korveteille. == Alukset == João Coutinho -luokan korvetitGardiner, Robert s. 319 Nimi Telakka Kölinlasku Vesille Valmis Kohtalo António Enes Bazán huhtikuu 1968 16. elokuuta 1969 18. kesäkuuta 1971 palveluksessa (?) João Coutinho Blohm + Voss syyskuu 1968 2. toukokuuta 1969 7. maaliskuuta 1970 poistettu palveluksesta 1. syyskuuta 2014defense.com Jacinto Cândido Blohm + Voss huhtikuu 1968 16. kesäkuuta 1969 10. kesäkuuta 1970 poistettu palveluksesta 15. marraskuuta 2018naval.com.br General Pereira D'Eça Blohm+Voss lokakuu 1968 26. heinäkuuta 1969 10. lokakuuta 1970 poistettu palveluksessa 2010 Augusto de Castilho Bazán elokuu 1968 5. heinäkuuta 1969 14. marraskuuta 1970 poistettu palveluksesta 1998 Honório Barreto Bazán heinäkuu 1968 16. elokuuta 1969 15. huhtikuuta 1971 poistettu palveluksesta 1999 == Lähteet == * === Viitteet === == Aiheesta muualla == *areamilitar.net *
FS Détroyat (F784)

Détroyat (runkonumero F784) oli Ranskan laivaston 1977 palvelukseen otettu D’Estienne d’Orves -luokan korvetti (). == Valmistus == Alus tilattiin Lorientin laivastontelakalta, missä köli laskettiin 15. joulukuuta 1974. Se laskettiin vesille 31. tammikuuta 1976 ja otettiin palvelukseen 4. toukokuuta 1977.Gardiner, Robert s. 118 == Palvelus == Alus poistettiin palveluksesta vuonna 1997. == Lähteet == * === Viitteet === Luokka:D'Estienne d'Orves- luokan korvetit
FS Jean Moulin (F785)

Jean Moulin (runkonumero F785) oli Ranskan laivaston 1977 palvelukseen otettu D’Estienne d’Orves -luokan korvetti (). == Valmistus == Alus tilattiin Lorientin laivastontelakalta, missä köli laskettiin 15. tammikuuta 1975. Se laskettiin vesille 31. tammikuuta 1976 ja otettiin palvelukseen 11. toukokuuta 1977.Gardiner, Robert s. 118 == Palvelus == Alus poistettiin palveluksesta vuonna 1999. == Lähteet == * === Viitteet === Luokka:D'Estienne d'Orves- luokan korvetit
Kromidioksidi

Kromidioksidi eli kromi(IV)oksidi (CrO2) on epäorgaaninen yhdiste ja eräs kromin oksideista. Yhdistettä käytetään sen magneettisten ominaisuuksien vuoksi muun muassa videokaseteissa ja muissa magneettisissa tallennusvälineissä. ==Ominaisuudet== Huoneenlämpötilassa kromidioksidi on ruskehtavan mustaa veteen liukenematonta kiteistä ainetta. Kromidioksidi liukenee kuitenkin väkevään rikkihappoon ja väkeviin emäsliuoksiin. Kuumennettaessa noin 350 °C;n lämpötilaan se hajoaa muodostaen dikromitrioksidia ja happea. Magneettisilta ominaisuuksiltaan yhdiste on ferromagneettinen ja sen Curie-lämpötila on 120 °C. Kromidioksidi on sähkönjohde ja sen resistiivisyys on 2,5·10-4-4·10-2 Ω·cm. Kiderakenteeltaan kromidioksidin rakenne on rutiilin kaltainen.Billie J. Page & Gary W. Loar: Chromium Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 22.9.2014 ==Valmistus ja käyttö== Ensimmäisen kerran kromidioksidia valmisti Friedrich Wöhler vuonna 1859 kromyylikloridista. Muita tapoja ovat eräiden kromi(III)yhdisteiden kuten kromi(III)kromaatin, hapetus hapen, vetyperoksidin tai kromaattien avulla tai kromitrioksidin hajotus korkeassa lämpötilassa. Nykyään yhdistettä valmistetaan teollisesti pääasiassa prosessilla, jossa dikromitrioksidin ja kromitrioksidin seosta kuumennettaan veden läsnä ollessa 250-500 °C:n lämpötilaan. Magneettisten ominaisuuksiensa vuoksi kromidioksidia käytetään magneettisten tallennusvälineiden kuten videokasettien nauhoissa. Kromidioksidia käyttämällä saadaan usein resoluutioltaan korkeampia nauhoja kuin rauta(III)oksidista valmistamalla. ==Lähteet== ==Aiheesta muualla== * Luokka:Kromiyhdisteet Luokka:Oksidit
Éridan-luokka

Éridan-luokka on Ranskan laivaston kymmenen miinantorjunta-aluksen muodostama alusluokka, joka on osa Ranskan, Belgian ja Alankomaiden yhdessä suunnittelemaa Tripartite-luokkaa. Ranska osti myöhemmin Belgialta kolme alusta. == Alukset == Éridan-luokan miinantorjunta-alukset Nimi Telakka Kölinlasku Vesille Valmis Kohtalo ÉridanMarine Militaire - Éridan DCN, Lorient 20. joulukuuta 1977 7. maaliskuuta 1981 14. huhtikuuta 1984 palveluksessa 2014 CassiopéeMarine Militaire - Cassiopée DCN 26. maaliskuuta 1979 26. syyskuuta 1981 5. toukokuuta 1984 palveluksessa 2014 AndromèdeMarine Militaire - Andromède DCN 5. maaliskuuta 1980 22. toukokuuta 1982 19. lokakuuta 1984 palveluksessa 2014 PégaseMarine Militaire - Pégase DCN 22. lokakuuta 1980 23. huhtikuuta 1983 30. toukokuuta 1985 palveluksessa 2014 OrionMarine Militaire - Orion DCN 29. heinäkuuta 1981 6. helmikuuta 1985 14. tammikuuta 1986 palveluksessa 2014 Croix du SudMarine Militaire - Croix du Sud DCN 21. huhtikuuta 1982 6. helmikuuta 1985 14. marraskuuta 1986 palveluksessa 2014 L'AigleMarine Militaire - L'Aigle DCN 1. joulukuuta 1982 8. maaliskuuta 1986 1. heinäkuuta 1987 palveluksessa 2014 LyreMarine Militaire - Lyre DCN 15. lokakuuta 1983 15. marraskuuta 1986 16. joulukuuta 1987 palveluksessa 2014 PerséeMarine Militare - Persée DCN 4. syyskuuta 1984 19. maaliskuuta 1988 4. marraskuuta 1988 palveluksesta 8. heinäkuuta 2009 Sagittaire (I) DCN 9. marraskuuta 1988 27. heinäkuuta 1989 Pakistanille 24. syyskuuta 1992 nimellä Munsif Sagittaire (II)Marine Militaire - Sagittaire DCN 1. helmikuuta 1993 14. tammikuuta 1995 2. huhtikuuta 1996 palveluksessa 2014 Verseau Mercantile- Belyard, Rupelmonde 23. syyskuuta 1987 Belgian laivaston Fuchsia (M919) poistettu palveluksesta 2010 Céphée Mercantile-Belyard 21. huhtikuuta 1987 Belgian laivaston Iris (M920) palveluksessa 2014 Capricorne Mercantile-Belyard 26. helmikuuta 1987 Belgian laivaston Dianthus (M918) palveluksessa 2014 ==Lähteet == * === Viitteet === *
Luigi Sartor

Luigi Sartor (s. 30. tammikuuta 1975 Treviso, Italia) on italialainen uransa lopettanut jalkapalloilija, pelipaikaltaan puolustaja.Luigi Sartor National Football Teams -sivustolla Sartor pelasi urallaan yhteensä 165 ottelua Italian pääsarjassa Serie A:ssa edustaen Juventusta, Reggianaa, Vicenzaa, Parmaa, Romaa ja Anconaa. Parhaimmillaan hänen joukkueensa ylsi sarjassa toiseksi (Inter 1997–1998). Italian cupin Sartor voitti kolme kertaa: Vicenzassa kaudella 1996–1997 ja Parmassa kausina 1998–1999 ja 2001–2002. Hän pelasi lisäksi 38 ottelua Italian toiseksi korkeimmalla sarjatasolla Serie B:ssä edustaen Vicenzaa, Genoaa ja Hellas Veronaa ja seitsemän ottelua Unkarin pääsarjassa edustaen Sopronia. Italian maajoukkueessa Sartor pelasi kaksi A-maaottelua, joista ensimmäisen vuonna 1998 ja toisen vuonna 2002. Sartor edusti Italiaa olympialaisissa 1996, jossa hän pelasi yhden ottelun.Maaottelutilastot Italian jalkapalloliiton sivuilla == Lähteet == Luokka:Italialaiset jalkapalloilijat Luokka:Vuonna 1975 syntyneet Luokka:Elävät henkilöt
22978 Nyrola

22978 Nyrola tai Nyrölä on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät suomalaiset tähtiharrastajat Arto Oksanen, Harri Hyvönen ja Marko Moilanen vuonna 1999 Nyrölän observatoriossa, Jyväskylässä. Pikkuplaneetta sai nimensä löytöpaikan, Nyrölän kylän mukaan. Ennen kuin asteroidi sai oikean nimensä, se tunnettiin tunnuksella 1999 VO24. Koska Nyrölän absoluuttinen magnitudi (H) on 13,2, sen läpimitta on todennäköisesti seitsemän ja viidentoista kilometrin välillä. Nyrölä on ensimmäinen suomalaisten tähtiharrastajien löytämä taivaankappale. ==Katso myös== *103422 Laurisiren ==Lähteet== *JPL Small-Body Database Browser: 22978 Nyrola (1999 VO24) *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
20 mm modèle F2

20 mm modèle F2 on Ranskan laivaston käytössä oleva automaattitykki. ==Kehitys== 1980-luvulla Ranskan laivasto tarvitsi 20 millimetrin aseen korvaamaan käytössä olleet Oerlikonin 20 millimetrin tykit. DCN ja GIAT tekivät sopimuksen aseen suunnittelusta. Se oli laivastolle suunniteltu versio Ranskan maavoimien M693-tykistä. ==Toimintaperiaate== Ase on varustettu kahdella 150 ammuksen lippaalla, jotka on sijoitettu putken kummallekin puolelle. Sähköinen ohjausjärjestelmä mahdollistaa kolme erilaista tulitustapaa: kertalaukauksen, kahdeksan laukauksen tai jatkuvan sarjatulen. Ampujan oikea käsi käyttää sähköistäliipaisinta. Lippaan valitsin on mekaaninen. Laukauksen jälkeen hylsy poistuu automaattisesti aseen alapuolella olevasta aukosta. Suuntaaminen tapahtuu ampujan vartalon siirroin. Tähtäimenä on Boforsin 40 millimetrin ja Oerlikonin 20 millimetrin tykeissä käytetty optinen tähtäin. == Käyttö == Asetta on toimitettu Belgialle, Alankomaille, Pakistanille ja Indonesialle Tripartite-luokan aluksiin, Malawille Kasungaan ja Saudi-Arabialle NAJA 12 -luokkaan. Ranskan laivastossa asetta on asennettu ainakin seuraaviin aluksiin: *Charles de Gaulle *Horizon-luokan fregatit *La Fayette -luokan fregatit *Floréal-luokan fregatit *D'Estienne d'Orves -luokan korvetit *Éridan-luokan miinantorjunta-alukset *P400-luokan partioalukset *Champlain-luokan kuljetusalukset Tykki on myös käytössä Etelä-Afrikan CSH-2 Rooivalk -taisteluhelikopterissa. Luokka:Ilmatorjuntakanuunat
Tédjé

Tédjé (myös Tédié) on maalaiskunta Moptin alueen Douentzan piirissä Malissa. Sen keskuskylä Tongo-Tongo sijaitsee Bandiagaran tasangolla 30 kilometriä Douentzasta lounaaseen. Kunnassa on 9 700 asukasta (vuonna 2009). Tédjén kunnan pinta-ala on 161 neliökilometriä. Se rajoittuu pohjoisessa Douentzan piirin Koubéwel Koundian sekä idässä Douentzan ja Dianwélin kuntiin sekä etelässä ja lännessä Bandiagaran piiriin. Maisemaa leimaa Bandiagaran vuorijono. Kuntaan kuuluu 12 kylää. Asukkaat ovat etupäässä dogoneja ja fulbeja. Vallitseva uskonto on islam. Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Tongo-Tongossa pidetään viikoittaiset markkinat. Kunnan liikenneyhteydet ovat heikot. Palveluihin kuuluvat koulut ja terveysasema. Matkailijoita käy tutustumassa Bandiagaran dogonikyliin. ==Lähteet== Luokka:Douentzan piiri Luokka:Malin kunnat
Mauritz

Mauritz, myös Maurits, on muun muassa Saksassa ja Ruotsissa esiintyvä miehen etunimi. Se on muunnos latinalaisesta nimestä Mauritius, joka tarkoittaa maurilaista tai marokkolaista. Samaa alkuperää on suomen­kielinen nimi Mauri. Suomessa nimi Mauritz on 1900-luvun alusta vuoden 2019 loppuun mennessä annettu 1230 ja Maurits 862 henkilölle. Mauritzin nimipäivä on suomenruotsalaisen kalenterin mukaan 22. syyskuuta, joka suomenkielisen kalenterin mukaan on Maurin nimipäivä. == Tunnettuja Mauritzeja ja Mauritseja == * Mauritz Wladimir Armfelt (1827–1888), suomalainen kreivi, virka- ja valtiopäivämies * Mauritz Brännström (1918–2006), ruotsalainen maastohiihtäjä * Maurits Crucq (s. 1968), alankomaalainen jalkapalloilija * Mauritz Ekholm (1897–1986), suomalainen pankinjohtaja * Maurits Cornelis Escher (1898–1972), alankomaalainen kuvataiteilija ja graafikko * Mauritz Etholén (1806–1870), suomalainen juristi, virkamies ja valtioneuvos * Mauritz Frohm (1840–1912), ruotsalainen arkkitehti * Mauritz Gestrin (1837–1910), suomalainen liikemies, konsuli ja keräilijä * Mauritz Gripenberg (1869–1925), suomalainen arkkitehti * Mauritz Hallberg (1851–1924), suomalainen valtiopäivämies, valtioneuvos ja RKP:n kansanedustaja * Mauritz Hammarberg (1871–1947), ruotsalainen puutarha- arkkitehti * Mauritz Hirn (1851–1937), suomalainen tehtailija, venesuunnittelija ja purjehduksen ja ampumaurheilun harrastaja * Mauritz Fridolf Hisinger (1839–1905), suomalainen vapaaherra, upseeri ja valtiopäivämies * Mauritz Johansson (1881–1966), ruotsalainen ampuja ja olympiamitalisti * Mauritz Ferdinand von Kothen (1811–1875), suomalainen vapaaherra, valtiomies ja Venäjän armeijan kenraalimajuri * Mauritz Lassenius (1865–1952), suomalainen juristi, yritys- ja järjestöjohtaja ja laamanni * Mauritz Stensson Leijonhufvud, Mauritz Lewenhaupt (1559–1607), ruotsalainen valtaneuvos, Raaseporin kreivi ja Viron käskynhaltija * Mauritz Mexmontan (1856–1936), suomalainen miekkailija, yhteiskunta-aktivisti ja kalterijääkäri * Mauritz Wilhelm Nordenheim (1807–1872), suomalainen senaattori ja todellinen valtioneuvos * Mauritz Nylund (1892–1941), suomalainen jääkärieverstiluutnantti * Mauritz Nylund (1925–2012), suomalainen runoilija, kriitikko ja kääntäjä * Mauritz Rosenberg (1879–1941), suomalainen kommunistipoliitikko, kansanedustaja ja toimittaja, Terijoen hallituksen valtiovarainministeri * Mauritz Schick (1922–1982), suomalainen jalkapalloilija * Mauritz Stiller (1883–1928), suomenjuutalainen elokuvaohjaaja, käsikirjoittaja ja näyttelijä. * Mauritz Svedberg (1852–1913), ruotsalainen näyttelijä ja ohjaaja * Mauritz Waenerberg (1849–1917), suomalainen voimistelunopettaja ja palovakuutusyhtiön johtaja * Mauritz Wolmar Waenerberg (1842–1922), suomalainen merikapteeni ja metsäpäällysmies, "Lapin setä" * Mauritz Wellingk (1651–1727), ruotsalainen kreivi, kenraali ja diplomaatti * Maurits Ylismäki (1905–1987), suomalainen rakennusmestari, yritysjohtaja ja teollisuusneuvos * Mauritz Åkerman, suomalainen näyttelijä ja laulaja * Mauritz Öhman (1819–1849), suomalainen kirjakauppias, lehdenkustantaja ja opettaja == Lähteet == Luokka:Etunimet
Pétaka

Pétaka on maalaiskunta ja sen keskuskylä Moptin alueen Douentzan piirissä Malissa. Se sijaitsee kymmenen kilometriä Douentzasta koilliseen. Kunnassa on 6 000 asukasta (vuonna 2009). Pétakan kunnan pinta-ala on 234 neliökilometriä. Se rajoittuu pohjoisessa Douentzan piirin Gandamian, idässä Dallahin, etelässä Kérénan sekä lännessä Douentzan ja Débérén kuntiin. Seutu kuuluu Sahelin vyöhykkeeseen. Pohjoisessa kohoavat Dyoundévuoret. Kunnan alueella on muutamia pysyviä ja ajoittain kuivuvia järviä. Kuntaan kuuluu viisi kylää. Asukkaat ovat etupäässä dogoneja. Heidän lisäkseen kunnassa asuu songhaita. Vallitseva uskonto on islam. Paikallisia elinkeinoja ovat maanviljely, karjanhoito, kalastus, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maapähkinä, lehmänpapu ja maapapu. Pétakassa pidetään viikoittaiset markkinat. Pétakan kautta kulkee Moptin ja Gaon välinen maantie RN16. Palveluihin kuuluu kolme koulua sekä koulutus- ja kehittämiskeskus (CED). Terveyspalvelut sijaitsevat Douentzassa. ==Lähteet== Luokka:Douentzan piiri Luokka:Malin kunnat